''जाथंव'' ये शब्द ल भूलके भी मत कईहू, बोले मा ये शब्द हा तो सोज्झे लागथे, लेकिन जब एखर असर पड़थे तब अच्छा-अच्छा के जिन्दगी दांव म पड़ जथे | मोर दू-चार झन संगवारी संग अइसने घटना घट गे हे, जेमनला मै आज भी सोरियाथव | सोच के दुःख लागथे और ये शब्द के बारे म सोचे बर मजबूर हो जथंव | ये घटना दूसर नहीं हमरे गाँव दामाखेड़ा के हरे |
घटना गहन चिंतन के हरे, आप मन ही बतावव -
- सब झन एके गाँव के
- सबके सुंदर व्यवहार रहिसे
- सबके कम उम्र रहिसे
- सबके सडक दुर्घटना होईस
- अऊ सब झन कहे रहिसे कि मैं ''जाथंव''
ये घटना राजू अचिन्त्य (बड्डे), भीम यादव (पापा), जीवन ध्रुव (गुड्डू), चंद्रकांत मेहर (खीरचंद) के ज़िन्दगी के हरे | ये शब्द भले संयोग रहय लेकिन, ये शब्द संगवारी मन के मुंह ले आखरी बार जाथंव शब्द निकले रहिसे | सुनई म भी आथे | संगवारी मन भी बताथे | सोचे के बाते गली-गली म चर्चा रहिसे | लेकिन करनी ल कोन टाल सकहि जी | जाने वाला मन चल दीन | राजू अचिन्त्य, चंद्रकांत मेहर अऊ मैं बचपन में एक साथ पढ़ेन | यादव (जेला सब ''पापा'' कहाय) मोर पड़ोस के संगवारी रहिच | अश्वनी ध्रुव से मोर गहरा सम्बन्ध तो नई रहिच लेकिन हमन एक दूसर ल अच्छी तरह से जानत रेहेन | जिंदगी के का ठिकाना इही बात ल ओ मन बता के चल दिन | कैसे लगत होही वोमनला जेमन आखरी बार येमन से मिले होही |
राजू , भीम अऊ गुड्डू के बिलासपुर रोड कोती सड़क दुर्घटना म जिनगी सिरागे |
गुड्डू आखरी बार एक ठन होटल म बैठे रहिच | चंद्रकांत ह मूलचंद (मोर अन्य संगवारी) के दुकान म समान लीच, अऊ अंतिम बार मूलचंद ह ओकर मुह से जाथंव शब्द सुनिच | सिमगा से आवत-आवत वोहर सडक दुर्घटना म जीवन ल त्याग दीन | भीम से मोर अंतिम मुलाकात डोंगरगढ़ म होय रहिच | मोर इच्छा रहिच कि वोकर से एक बार औ मिलव लेकिन किस्मत ले कोन बांचे हे |
एक बार सोच के देखव- आप एक जगह खड़े हव अऊ आपके तीर-तीर के संगवारी मन ल काल अपन करा ले जवथे जेन दुबारा लौट के नई आवय | कैसे लगथे |
कैसे लगथे, जेकर संग तै रेहे, घुमे, हंसी-मजाक करे, खेले-कुदेच अब वोहा ए दुनिया म ही नईये | संग म हे ता बस वोकर मन के सुरता हा, जेन हमर जियत भर ले हमर संग रही |
त मैं सब संगी मन ल एक बार सुरता करा देथंव कि जब भी कहूँ जाहू ता जाथंव मत कईहू, कईहू कि मैं फलाना जगह ले आथंव कईके |
hne_Deva hin_Deva bho_Deva hne_Deva hne_Deva hin_Deva hne_Deva hne_Deva bho_Deva hne_Deva hne_Deva hne_Deva hne_Deva